CELEX: 32016R1004
Language: hr
Date: 2016-06-22
Title: Uredba Komisije (EU) 2016/1004 оd 22. lipnja 2016. o izmjeni Uredbe (EZ) br. 661/2009 Europskog parlamenta i Vijeća (Tekst značajan za EGP)

23.6.2016   
            
            
               HR
            
            
               Službeni list Europske unije
            
            
               L 165/1
            
         UREDBA KOMISIJE (EU) 2016/1004
   оd 22. lipnja 2016.
   o izmjeni Uredbe (EZ) br. 661/2009 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (1), a posebno njezin članak 39. stavak 2.,
   uzimajući u obzir Uredbu (EZ) br. 661/2009 Europskog parlamenta i Vijeća od 13. srpnja 2009. o zahtjevima za homologaciju tipa za opću sigurnost motornih vozila, njihovih prikolica i sustava, sastavnih dijelova i zasebnih tehničkih jedinica namijenjenih za takva vozila (2), a posebno njezin članak 14. stavak 1. točke (a) i (f),
   budući da:
   
               (1)
            
            
               U Prilogu IV. Uredbi (EZ) br. 661/2009 navodi se popis pravilnika UNECE-a priloženih „Revidiranom sporazumu iz 1958.” (3) koji se obvezno primjenjuju. Ovaj popis trebalo bi ažurirati kako bi odgovarao primjeni novih zahtjeva iz odgovarajućih pravilnika UNECE-a na razini EU-a.
            
         
               (2)
            
            
               U Dodatak Prilogu IV. uvrštene su direktive stavljene izvan snage, a homologacije dodijeljene na temelju tih direktiva do 1. studenoga 2012. trebale bi nastaviti vrijediti osim ako novi zahtjevi postanu primjenjivi, u skladu s člankom 13. stavkom 14. Uredbe (EZ) br. 661/2009. Kad ažuriranjem Priloga IV. novi zahtjevi postanu primjenjivi na razini EU-a, potrebno je ažurirati i Dodatak Prilogu IV. Uredbi.
            
         
               (3)
            
            
               Budući da će zbog novih zahtjeva iz pravilnika UNECE-a br. 107 i 118 proizvođači morati prilagoditi svoja vozila, trebalo bi osigurati dovoljno vremena za primjenu tih zahtjeva.
            
         
               (4)
            
            
               Mjere predviđene ovom Uredbom usklađene su s mišljenjem Tehničkog odbora za motorna vozila,
            
         DONIJELA JE OVU UREDBU:
   Članak 1.
   Prilog IV. Uredbi (EZ) br. 661/2009 mijenja se u skladu s Prilogom ovoj Uredbi.
   Članak 2.
   S učinkom od 1. srpnja 2016. nacionalna tijela, iz razloga povezanih s neizravnim gledanjem, certifikate o sukladnosti za nova vozila kategorija N2 i N3 homologiranih u skladu s Direktivom 2003/97/EZ Europskog parlamenta i Vijeća (4) više ne smatraju važećima za potrebe članka 26. Direktive 2007/46/EZ te zabranjuju registraciju, prodaju i stavljanje u uporabu takvih vozila.
   Članak 3.
   S učinkom od 1. srpnja 2016. nacionalna tijela, iz razloga povezanih s općom konstrukcijom, certifikate o sukladnosti novih vozila kategorija M2 i M3 više ne smatraju važećima za potrebe članka 26. Direktive 2007/46/EZ te zabranjuju registraciju, prodaju i stavljanje u uporabu takvih vozila ako nisu usklađena s odredbama Pravilnika UNECE-a br. 107 kako je izmijenjen nizom izmjena 05.
   Članak 4.
   S učinkom od 1. srpnja 2016. nacionalna tijela, iz razloga povezanih s ponašanjem pri gorenju i/ili sposobnosti odbijanja goriva ili maziva materijala koji se upotrebljavaju u izradi, certifikate o sukladnosti novih vozila kategorije M3 razreda II. i III. više ne smatraju važećima za potrebe članka 26. Direktive 2007/46/EZ te zabranjuju registraciju, prodaju i stavljanje u uporabu takvih vozila ako nisu usklađena s odredbama Pravilnika UNECE-a br. 118 kako je izmijenjen nizom izmjena 01.
   Članak 5.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. srpnja 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. lipnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 263, 9.10.2007., str. 1.
   
   
      (2)  SL L 200, 31.7.2009., str. 1.
   
   
      (3)  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”) (SL L 346, 17.12.1997., str. 78.).
   
      (4)  Direktiva 2003/97/EZ Europskog parlamenta i Vijeća od 10. studenoga 2003. o usklađivanju zakonodavstava država članica u odnosu na homologaciju tipa uređaja za neizravno gledanje i vozila opremljenih s tim uređajima, izmjeni Direktive 70/156/EEZ te stavljanju izvan snage Direktive 71/127/EEZ (SL L 25, 29.1.2004., str. 1.).
   
      PRILOG
      
         Izmjene Uredbe (EZ) br. 661/2009
      
      Prilog IV. Uredbi (EZ) br. 661/2009 mijenja se kako slijedi:
      
                  1.
               
               
                  U tablici se redci za pravilnike UNECE-a br. 13, 13-H, 14, 16, 58, 95, 100, 107, 110, 118 i 121 zamjenjuju sljedećim:
                  
                              
                                 „13
                              
                           
                           
                              Kočenje vozila i prikolica
                           
                           
                              Dopuna 13. niza izmjena 11
                           
                           
                              
                                 SL L 42, 18.2.2016., str. 1.
                              
                           
                           
                              M2, M3, N, O (b)
                           
                        
                              
                                 13-H
                              
                           
                           
                              Kočenje osobnih automobila
                           
                           
                              Dopuna 16. izvorne verzije Pravilnika
                           
                           
                              
                                 SL L 335, 22.12.2015., str. 1.
                              
                           
                           
                              M1, N1 (c)
                           
                        
                              
                                 14
                              
                           
                           
                              Sidrišta sigurnosnih pojaseva, Isofix sustavi sidrišta i Isofix sidrišta gornje sigurnosne uzice
                           
                           
                              Dopuna 5. niza izmjena 07
                           
                           
                              
                                 SL L 218, 19.8.2015., str. 27.
                              
                           
                           
                              M, N
                           
                        
                              
                                 16
                              
                           
                           
                              Sigurnosni pojasevi, sustavi za držanje, sustavi za držanje djece i Isofix sustavi za držanje djece
                           
                           
                              Dopuna 5. niza izmjena 06
                           
                           
                              
                                 SL L 304, 20.11.2015., str. 1.
                              
                           
                           
                              M, N (d)
                           
                        
                              
                                 58
                              
                           
                           
                              Uređaji za zaštitu od stražnjeg podlijetanja (RUPD) i njihova ugradnja; zaštita od stražnjeg podlijetanja (RUP)
                           
                           
                              Dopuna 3. niza izmjena 02
                           
                           
                              
                                 SL L 89, 27.3.2013., str. 34.
                              
                           
                           
                              M, N, O
                           
                        
                              
                                 95
                              
                           
                           
                              Zaštita putnika u slučaju bočnog sudara
                           
                           
                              Dopuna 4. niza izmjena 03
                           
                           
                              
                                 SL L 183, 10.7.2015., str. 91.
                              
                           
                           
                              M1, N1
                              
                           
                        
                              
                                 100
                              
                           
                           
                              Električna sigurnost
                           
                           
                              Dopuna 1. niza izmjena 02
                           
                           
                              
                                 SL L 87, 31.3.2015., str. 1.
                              
                           
                           
                              M, N
                           
                        
                              
                                 107
                              
                           
                           
                              Vozila kategorije M2 i M3
                              
                           
                           
                              Dopuna 1. niza izmjena 06
                           
                           
                              
                                 SL L 153, 18.6.2015., str. 1.
                              
                           
                           
                              M2, M3
                              
                           
                        
                              
                                 110
                              
                           
                           
                              Posebni sastavni dijelovi za stlačeni prirodni plin (SPP)
                           
                           
                              Dopuna 2. niza izmjena 01
                           
                           
                              
                                 SL L 166, 30.6.2015., str. 1.
                              
                           
                           
                              M, N
                           
                        
                              
                                 118
                              
                           
                           
                              Protupožarna otpornost materijala koji se upotrebljavaju u izradi autobusa
                           
                           
                              Dopuna 1. niza izmjena 02
                           
                           
                              
                                 SL L 102, 21.4.2015., str. 67.
                              
                           
                           
                              M3
                              
                           
                        
                              
                                 121
                              
                           
                           
                              Položaji i oznake komandi, kontrolnih lampica i indikatora
                           
                           
                              Niz izmjena 01
                           
                           
                              
                                 SL L 5, 8.1.2016., str. 9.
                              
                           
                           
                              M, N”
                           
                        
            
                  2.
               
               
                  Dodatak se mijenja kako slijedi:
                  
                              (a)
                           
                           
                              redak za Pravilnik br. 46 zamjenjuje se sljedećim:
                              
                                          
                                             „46
                                          
                                       
                                       
                                          Uređaji za neizravno gledanje i njihova ugradnja
                                       
                                       
                                          Direktiva 2003/97/EZ
                                       
                                       
                                          
                                             SL L 25, 29.1.2004., str. 1.
                                          
                                       
                                       
                                          M, N1, sastavni dio”
                                       
                                    
                        
                              (b)
                           
                           
                              briše se redak za Pravilnik br. 118.